b'\n_START_ARTICLE_\nVaro\xc5\xa1 (Split)\n_START_SECTION_\nPovijest Velog Varo\xc5\xa1a\n_START_PARAGRAPH_\nVeli Varo\xc5\xa1 se razvio izvan bedema srednjovjekovnog Splita, na isto\xc4\x8dnim obroncima brda Marjana. Nastao je u srednjem vijeku, a njegovo je postojanje zasvjedo\xc4\x8deno u 15. stolje\xc4\x87u u matrikuli bratov\xc5\xa1tine Sv. Kri\xc5\xbea pod imenom Zagra\xc4\x91e ili Borgo (Borgus). Podru\xc4\x8dje Varo\xc5\xa1a zna\xc4\x8dajno se pro\xc5\xa1irilo izgradnjom u 16. stolje\xc4\x87u, prilikom doseljenja izbjeglica iz zale\xc4\x91a u vrijeme osmanske opasnosti._NEWLINE_Veliki dio Varo\xc5\xa1a poru\xc5\xa1en je tijekom 17. stolje\xc4\x87a kada su izgra\xc4\x91eni oko Splita novi barokni bedemi za obranu od Turaka, zbog \xc4\x8dega je danas ostalo malo od izvornog starog Varo\xc5\xa1a.'